recursal/SuperWikiNEXT-32B huggingface dataset:
A **II Asemblea Nacionalista** celebrouse en Santiago de Compostela os días 7, 8 e 9 de novembro de 1919 para debater, entre outros temas, o da *autuación políteca*.

Desenvolvemento
---------------

A Mesa, a proposta de Xaime Quintanilla, quedou constituída por Antón Villar Ponte, como presidente e Xesús Culebras e Tomás Rodríguez como vocais. Interveu Peña Novo e despois presentáronse tres proposicións: a reforma da lei electoral, con implantación do sistema proporcional nas eleccións a deputados a Cortes; a rápida construción do ferrocarril da costa e a posta en vigor do suprimido decreto de Augusto González Besada sobre os consumos.

Vicente Risco logrou que se aprobase a seguinte conclusión:

> 
> 
> Os nazonalistas, agora como decote, coidan que o problema galego é un problema de persoalidade, de libertade e de dinidade. Queren todalas descentralizacións políticas e administrativas, mais entenden que ainda conqueridas estas descentralizacións... o problema nazonalista ficaría sen resolvere. Soio ha ter resolución cando sexamos donos dunha persoalidade propia basada no trunfo dunha propia cultura, que nos independice das culturas alleas.
> 
> 

Ademais, aprobouse conmemorar cada 25 de xullo o Día Nacional de Galicia.

Véxase tamén
------------

### Bibliografía

* Ínsua, Emilio Xosé (2016). *A nosa terra é nosa! A xeira das Irmandades da Fala (1916-1931)*. A Coruña: Baía. ISBN 978-84-9995-201-7.

* Artigos "*Irmandandes da Fala*" e "*Galeguismo*" na Gran Enciclopedia Galega Silverio Cañada (DVD).

### Outros artigos

* I Asemblea Nacionalista.
* III Asemblea Nacionalista.

### Ligazóns externas

* A II Asemblea Nacionalista (XLI)
* A II Asemblea Nacionalista 2 (XLII)
* A II Asemblea Nacionalista 3 (XLIII)

| * v
* c
* e
Asembleas nacionalistas |
| --- |
| 
**I** - Lugo (1918)   •  
**II** - Santiago (1919)   •  
**III** - Vigo (1921)   •  
**IV** - Monforte (1922)   •  
**V** - A Coruña (1923)   •  
**VI** - A Coruña (1930)
 |
Coordenadas: 42°33′13″N 9°00′19″O﻿ / ﻿42.553530515668, -9.0053978153816

O **Instituto de Ensinanza Secundaria Leliadoura** é un centro de ensinanza secundaria, bacharelato e ciclos formativos pertencente á rede pública de institutos da Xunta de Galicia, situado en Ribeira. Está situado no lugar de Frións, na parroquia de Carreira, a 2 km do núcleo urbano.

Historia
--------

O instituto comezou a súa andaina en 1995 e nel escolarízase alumnado procedente dos colexios adscritos: CEIP Olveira, CEIP Aguiño, CEIP Frións, CEIP Carreira, CEIP O Grupo. Desde o curso 2010-11 cunha Sección Bilingüe de inglés pola que determinadas materias se imparten en inglés. En decembro de 2011 a Axencia Executiva para a Educación da Unión Europea concedeulle a Carta Universitaria Erasmus.

Oferta educativa
----------------

Educación Secundaria Obrigatoria (ESO), Bacharelato, PCPI, modalidade mixta (C) dos programas de cualificación profesional inicial, Ciclos Formativos: Ciclo Medio de Xestión Administrativa, Ciclos Superiores de Administración e Finanzas, de Administración de Sistemas Informáticos en Rede e de Desenvolvemento de Aplicacións Multiplataforma.

Véxase tamén
------------

### Ligazóns externas

* Sitio web do IES Leliadoura
Vista da costa da illa
**Inagua** é un distrito ao sur das Bahamas, que comprende as illas de Gran Inagua e Pequena Inagua.

Illa Gran Inagua
----------------

**Gran Inagua** é a terceira illa máis grande das Bahamas 1.544 km² e está a uns 90 km. desde o extremo oriental de Cuba. A illa é de aproximadamente 90 x 30 km. de extensión, o punto máis alto está a 33 m. en *East Hill*. Inclúe varios lagos, en particular, un de 19 km. de longo: **Lago Windsor** (tamén chamado o Lago Rosa), que ocupa preto de 1/4 do interior. A poboación de Gran Inagua é de 969 persoas (censo de 2000).

A capital da illa, e o seu único porto é a localidade de Matthew Town (Cidade Mateo), o nome de Matthew Town provén dun gobernador das Bahamas do século IXX. Esta cidade alberga as principais instalacións da empresa Morton Salt, que produce un millón de toneladas de sal mariño ao ano, a segunda salina máis grande en América do Norte e a principal industria de Inagua. O Aeroporto de Gran Inagua (IATA: IGA, a OACI: MYIG) atópase cerca.

Existe un gran santuario de aves no centro da illa cunha poboación de máis de 80.000 flamengos das Indias Occidentais e de moitas outras aves exóticas.

Illa Pequena Inagua
-------------------

A veciña **Pequena Inagua** esta a 8 km. ao nordés, está deshabitada, é ten 78 km² ten rabaños de cabras e burros salvaxes (descendentes dalgúns traídos polos franceses). Pequena Inagua ten un grande arrecife de protección que impide que os barcos procedentes cheguen demasiado cerca.

O orixinal nome ven de Heneagua que derívase dunha expresión española que significa "a auga atópase alí".

Unha lenda local conta que o ex tirano haitiano Henri Christophe, rei de Haití desde 1811 ata 1820, escondeu o seu tesouro no nordés de Gran Inagua o punto onde el tiña un retiro de verán.

Documentouse que varios buques cargados de tesouros foron destruídos nos arrecifes Inaguanos entre os anos 1500 e 1825. Os dous máis valiosos das Inaguas son de galeóns españois cargados de tesouros chamados: Santa Rosa (1599) e a Infanta (1788). Outros buques de gran valor foron os británicos HMS Statira e o HMS Lowestoffe en 1802, e o francés Le Count De Paix en 1713. 

Tenda de comestibles en Matthew Town, Gran Inagua.

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Inagua Modificar a ligazón no Wikidata*** |

### Ligazóns externas

* The inaguas (en inglés).

|  |  |
| --- | --- |
| Control de autoridades | 
* Wd: Q1353668
* GEC: 0500955
* GeoNames: 3572154
* OSM: 3775740

 |
**Gregorio Jesús Gil y Gil**, nado en El Burgo de Osma (Soria) o 12 de marzo de 1933 e finado en Madrid o 14 de maio de 2004, foi un empresario e político español. Foi presidente e máximo accionista do Club Atlético de Madrid e alcalde de Marbella (Málaga).

Traxectoria
-----------

Comezou a súa vida laboral nunha tenda de repostos de automóbiles logo de abandonar os estudos de Ciencias Económicas.

Foi xulgado e encarcerado polo homicidio de 56 persoas cando en xuño de 1969 un comedor da urbanización Los Ángeles de San Rafael, na provincia de Segovia, da que era promotor e propietario, derrubouse. Posteriormente foi indultado en 1971.

A partir de 1987 chegou á presidencia do Atlético de Madrid, club de fútbol do cal era socio facía 6 anos.

O 26 de maio de 1991, Jesús Gil e o seu partido o GIL conseguiron a maioría absoluta na alcaldía de Marbella. Ese mesmo verán ata chegou a presentar un programa de televisión, *Las noches de tal y tal*, emitido por Telecinco desde esa cidade. Durante once anos foi alcalde de devandito municipio.

Faleceu por mor dun infarto cerebral á idade de 71 anos.

Corrupción
----------

En 1999 ingresou en prisión, ao ser imputado dos delitos de malversación de caudais públicos e falsidade en documento público. En 2002 foi condenado a 28 anos de inhabilitación e seis meses de arresto por catro delitos de prevaricación (polo que se viu obrigado a abandonar a Alcaldía de Marbella), relativos ao "Caso Camisetas", polo desvío de 450 millóns de pesetas do Concello marbellí ao Atlético de Madrid. Jesús Gil tamén entrou en prisión pola malversación de 4.442 millóns de pesetas (máis de 26 millóns de euros da actualidade) do Concello de Marbella entre os anos 1991 e 1995. Logo da súa morte, en 2004, o Tribunal Supremo declarouno culpable de apropiación indebida do Atlético de Madrid aínda que o absolveu por prescrición. Na mesma sentenza declarouno culpable de estafa ao club por simulación de contratos.

|  |  |  |
| --- | --- | --- |
| Predecesor:**Francisco Castedo** | **Presidente do Atlético de Madrid**1987 - 2003 | Sucesor:**Enrique Cerezo** |

|  |  |  |
| --- | --- | --- |
| Predecesor:**Francisco Parra Medina** | **Alcalde de Marbella**1991 - 2002 | Sucesor:**Julián Muñoz** |

Notas
-----

1. ↑  Foi encarcerado de novo o promotor de «Los Angeles de San Rafael», *La Vanguardia*, 8 de abril de 1971, pg. 10.
2. ↑  "Sentenza 620/2004 do Tribunal Supremo sobre o "Caso Atlético"" (PDF). Arquivado dende o orixinal (PDF) o 31 de marzo de 2010. Consultado o 24 de marzo de 2010.

Véxase tamén
------------

### Ligazóns externas

* Causas contra Gil e os seus encarceramentos. Diario El Mundo. *(en castelán)*
* Videobiografía en youtube.com *(en castelán)*

|  |  |
| --- | --- |
| Control de autoridades | 
* Wd: Q714205
* WorldCat
* VIAF: 62623822
* BNE: XX1144022
* FAST: 328112
* GND: 129281115
* IMDb: nm1420257
* ISNI: 0000 0000 5932 1715
* LCCN: n93084295
* SNAC: w6mg83w5

 |
***In sæcula sæculorum*** é unha locución latina que significa literalmente "polos séculos dos séculos" e fai referencia á eternidade. É unha frase bíblica tomada da Vulgata, tradución latina do Novo Testamento dende o hebreo, e traducida dende o grego "εἰς τοὺς αἰῶνας τῶν αἰώνων". Esta tradución non é totalmente literal, xa que o tempo sinalado non é a eternidade, senón varios *aiōnes* , termo grego que se refire á esperanza de vida media dos seres humanos, ou ben á dunha xeración. Este termo foi levado ó latín como *saeculum,* mantendo o significado. 

Vulgata.

Liturxia
--------

Esta expresión aparece no libro da Apocalipse doce veces, e sete veces máis nas epístolas, mais non nos evanxeos: Epístola aos gálatas (1:5), Epístola aos efesios (3:21), Epístola aos filipenses (4:20), primeira epístola a Timoteo (1:17), segunda epístola a Timoteo (4:18), Epístola aos hebreos (13:21), primeira epístola de Pedro (4:11) e Libro das Revelacións ou da Apocalipse (1:6, 1:18, 4:9, 10, 5:13, 7:12, 10:6, 11:15, 14:11, 15:7, 19:3, 20:10, 22:5). Foi recollida na liturxia cristiá medieval como un *Tantum Ergo* (últimas dúas estrofas dun himno eucarístico) por Tomé de Aquino no *Veni Creator Spiritus*, no *Gloria Patri* e en moitos outros casos. Cando *in saecula saeculorum* vai seguido por un *Amén*, as dúas últimas palabras (*saeculorum*, *Amén*) poden aparecer abreviadas como *Euouae*, regra mnemotécnica utilizada nas anotacións musicais do medievo. A frase non se utiliza no Antigo Testamento, que ten outras expresións para referirse á eternidade como a latina *in aeternum et ultra* ("para a eternidade e máis alá"), tradución da hebrea עד עולם e da Biblia Septuaginta "εἰς τὸν αἰῶνα καὶ ἐπέκεινα".

Significado
-----------

Esta expresión pretende reforzar a idea de omnipotencia de Deus, ao cal os fieis adoran nas súas oracións e recoñecen o seu reinado universal "polos séculos dos séculos". En sentido figurado refírese a unha cousa que se prolonga indefinidamente e da cal non se prevé a fin.

Notas
-----

1. ↑  Epistula Pauli ad Galatas (1:5) - Nova Vulgata, Bibliorum Sacrorum Editio
2. ↑  Epistula Pauli ad Ephesios (3:21) - Nova Vulgata, Bibliorum Sacrorum Editio
3. ↑  Epistula Pauli ad Philippenses (4:20) - Nova Vulgata, Bibliorum Sacrorum Editio
4. ↑  Epistula Pauli ad Timotheum I (1:17) - Nova Vulgata, Bibliorum Sacrorum Editio
5. ↑  Epistula Pauli ad Timotheum II (4:18) - Nova Vulgata, Bibliorum Sacrorum Editio
6. ↑  Epistula Pauli ad Hebraeos (13:21) - Nova Vulgata, Bibliorum Sacrorum Editio
7. ↑  Epistula Petri I (4:11) - Nova Vulgata, Bibliorum Sacrorum Editio
8. ↑  Apocalypsis Ioannis (1:6, 1:18, 4:9, 10, 5:13, 7:12, 10:6, 11:15, 14:11, 15:7, 19:3, 20:10, 22:5) - Nova Vulgata, Bibliorum Sacrorum Editio

Véxase tamén
------------

### Ligazóns externas

Recompilación de usos na prensa escritaArquivado 23 de febreiro de 2014 en Wayback Machine.
Os **Gießen 46ers**, coñecidos como **JobStairs GIESSEN 46ers** por motivos de patrocinio, son un equipo profesional de baloncesto alemán con sede na cidade de Gießen, Hesse. Fundado no ano 1937, actualmente que xoga na ProA, a segunda categoría do baloncesto xermano. Disputa os seus partidos como local no Sporthalle Giessen-Ost, pavillón con capacidade para 4 003 espectadores. Os maiores éxitos do club chegaron nos anos 1960 e 1970, época na que conseguiron seus cinco campionatos de liga e tres copas. Até a temporada 2012−13 era o único equipo alemán que non descendera desde a fundación da Bundesliga en 1966.

Historia
--------

A sociedade á que pertence foi fundada en 1846, de aí vén o apelativo de *46ers* (os do 46), mais o equipo de baloncesto no comezou a funcionar ata 1937. A súa época dourada foi na segunda metade da década dos anos 1960, acadando o seu primeiro título nacional en 1965, repetindo en 1967 e 1968. Tras uns anos sen títulos, gañaron dous máis en 1975 e 1978. Os seus éxitos máis próximos no tempo, foron a súa aparición nas semifinais de 2005, onde perderon a eliminatoria por 1-3 ante o Brose Baskets, despois campións, e o terceiro posto conseguido na Copa de 2006. Na temporada 2012–13 o equipo descende por primeira vez na súa historia da Basketball Bundesliga desde a súa fundación en 1966, sendo o único equipo que permancera durante todas as camapañas. Con todo, o club consegue volver á elite tras ser campión da Segunda División (ProA) en 2014–15.

### Temporadas

| Ano | Nivel | División | Pos. | Copa |
| --- | --- | --- | --- | --- |
| 2008–09 | 1 | BBL | 17º |  |
| 2009–10 | 1 | BBL | 14º |  |
| 2010–11 | 1 | BBL | 15º |  |
| 2011–12 | 1 | BBL | 17º |  |
| 2012–13 | 1 | BBL | 18º |  |
| 2013–14 | 2 | ProA | 3º |  |
| 2014–15 | 2 | ProA | 1º |  |
| 2015–16 | 1 | BBL | 9º |  |
| 2016–17 | 1 | BBL | 9º |  |
| 2017–18 | 1 | BBL | 11º |  |
| 2018–19 | 1 | BBL | 13º | Oitavos de final |
| 2019–20 | 1 | BBL | 13º | Oitavos de final |
| 2020–21 | 1 | BBL | 17º | Fase de grupos |
| 2021–22 | 1 | BBL | 18º |  |

Títulos
-------

* **Liga de Alemaña**
	+ **Campión (5)**: 1965, 1967, 1968, 1975, 1978
* **Copa de Alemaña**
	+ **Campión (3)**: 1969, 1973, 1979

Xogadores
---------

### Destacados

* Alemaña Henning Harnisch
* Alemaña Heiko Schaffartzik
* Estados Unidos Louis Campbell
* Estados Unidos Chuck Eidson
* Estados Unidos Kevin Nash
* Eslovaquia Anton Gavel

Notas
-----

1. ↑  "LTi Giessen 46ers basketball - team details, stats, news, roster". *Euro Basket*. Consultado o 23 de setembro de 2015.
2. ↑  "Das Bundesliga-Urgestein von der Lahn". *Giessen 46ers* (en alemán). Arquivado dende o orixinal o 25 de outubro de 2014. Consultado o 23 de setembro de 2015.
3. ↑  "Saison 1964/65". *Giessen 46ers* (en alemán). Arquivado dende o orixinal o 23 de setembro de 2015. Consultado o 23 de setembro de 2015.

Véxase tamén
------------

### Ligazóns externas

* Sitio web oficial dos Gießen 46ers *(en alemán)*
* Perfil dos 46ers en Eurobasket.com *(en inglés)*
***In vivo*** (do latín: *dentro do vivo*) significa "que ocorre ou ten lugar dentro dun organismo". En ciencia, *in vivo* refírese a experimentación feita dentro ou no tecido vivo dun organismo vivo, por oposición a un parcial ou morto. Probas con animais e os ensaios clínicos son formas de investigación *in vivo*.

Investigación *in vivo*
-----------------------

Este tipo de investigación aproxímase ao suxeito de experimentación holismico. É a miúdo máis apropiado para a observación de efectos finais e totais para un experimento no suxeito vivente. Na bioloxía molecular, *in vivo* refírese a experimentación a nivel celular, onde estas poden ser rotas e analizadas.

No pasado, os coelliños de indias foron tan comunmente usados *in vivo* como suxeito experimental, que se fixo parte dos idiomas galego, castelán así como do inglés: -ser un coelliño de indias para alguén/algo-. Con todo, estes animais foron substituídos por un tipo de rata máis pequena, barata e rápida en reprodución.

Tamén pode facer referencia a calquera tipo de experimentación por oposición a aquela que se fai *in vitro*, por exemplo, os experimentos de propagación de plantas que se fan en viveiros considéranse *in vivo*, contrario ao que sucede cando se propagan plantas en tubos de ensaio, que se considera *in vitro*. En ambos os casos o suxeito de experimentación está vivo.

Véxase tamén
------------

### Outros artigos

* *in vitro*
* *in utero*
* *in planta*
* *in silico*
* *in situ*
* *ex vivo*

|  |  |
| --- | --- |
| Control de autoridades | 
* Wd: Q141124
* MAG: 207001950

 |
| *Hymenophyllum tunbrigense* |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Pteridophyta |
| Clase: | Filicopsida |
| Familia: | Hymenophyllaceae |
| Xénero: | *Hymenophyllum* |
| Especie: | *H. tunbrigense* |

 |
| Nome binomial |
| *Hymenophyllum tunbrigense*(L.) Sm. 1793 |

***Hymenophyllum tunbrigense*** é un pequeno fento do xénero *Hymenophyllum* que pertence á familia Hymenophyllaceae. Recibe os nomes comúns de **himenófilo de Tunbridge** ou **fento membranoso de Tunbridge**.

É propio da Europa atlántica e macaronésica, atopándose, logo, en Galiza.

Descrición
----------

O rizoma, filiforme e non escamoso, leva tres frondes miúdas, de non máis dunhas ducia de centímetros. As frondes son translúcidas, de aparencia fraca, xa que só teñen unhas poucas camadas de células; de aí o nome de membranoso.

Hábitats
--------

O fento membranoso de Tunbridge pode formar importantes colonias sobre rochas húmidas silícicas, a miúdo partillando hábitat con musgos.

Distribución
------------

Hoxe en día está presente en toda a vertente atlántica europea temperada. En Francia aparece nos departamentos de Finistère, Côtes-d'Armor, a Mancha, Orne, e Pireneos Atlánticos, Altos Pireneos e en Córsega.

Ademais das zonas temperadas, medra en rexións subtropicais e tropicais de Asia, Norte, Centro e Sur de América; existindo poboacións importantes nas illas da Macaronesia (nos Azores, na illa de Madeira e nas illas Canarias).

Atopáronse pequenas poboacións relictas moi locais no Gran Ducado de Luxemburgo, nos Vosgos franceses, no oeste e norte da Gran Bretaña, Irlanda e Galiza. Na primeira metade do século XX houbo tamén poboación preto de La Roche-en-Ardenne, e nas Ardenas belgas.

Detalle da folla

Protección
----------

As princiapis ameazas desta especie están no manexo do bosque (a especie é sensíbel ao sol e seca axiña), as zonas de lecer preto dos ríos, a escalada e a recolleita. A maioría das poboacións desapareceron en Europa, e as restantes concéntranse nunha poucas fendas rochosas.

En Francia está totalmente protexida.

Notas
-----

1. ↑  Tunbridge é unha vila do sur de Inglaterra
2. ↑  Eflore, Base de Données Nomenclaturale de la Flore de France par Benoît Bock. 2010.
3. ↑  Annexe 1 de la Liste des espèces végétales protégées sur l'ensemble du territoire français métropolitain, Arrêté du 20 janvier 1982

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Hymenophyllum tunbrigense*** |

### Outros artigos

* Catálogo galego de especies ameazadas

|  |  |
| --- | --- |
| Identificadores taxonómicos | 
* APDB: 130719
* BioLib: 3092
* EOL: 487683
* EPPO: HMPTU
* EUNIS: 150262
* FNA: 233500686
* GBIF: 2651315
* iNaturalist: 163932
* IPNI: 30002980-2
* IRMNG: 11438162
* ITIS: 503120
* NBN: NHMSYS0000459844
* NCBI: 58838
* PlantList: tro-26600467
* POWO: ID
* TAXREF: 103173
* Tela Botanica: 35138
* Tropicos: 26600467
* PLANTS: HYTU2

 |
Logotipo de Giant nunha bicicleta
**Giant Manufacturing Co. Ltd. (捷安特)**, coñecida habitualmente polo seu nome de marca **Giant**, é unha empresa taiwanesa de bicicletas, situada entre as maiores do mundo por produción.

Historia
--------

Fundada en 1972 en Tachia (Taichung), Giant comezou deseñando e fabricando pezas de bicicletas para o mercado local da illa (sobre todo para Schwinn e Nishiki. En menos dunha década (1980), consegue ser o maior fabricante do seu país e a partir de 1981 muda a súa estratexia: primeiro pasa a vender as súas propias bicicletas baixo unha marca de seu (Giant) e logo en 1986 comeza a exportar vendendo no estranxeiro (o primeiro mercado foron os Países Baixos. Nos seguintes anos prosegue a súa expansión e consegue distribución nos Estados Unidos (1987), o Xapón (1989), o Canadá e Australia (1991), e a China (1992). En 1996 dá un paso máis na súa expansión e abre factoría de produción propia nos Países Baixos, á que lle seguiría ao ano seguinte a factoría da China.

En 1994 saíu á bolsa, cotizando no mercado de valores de Taiwán.

Mercado e números actuais
-------------------------

O 70% das vendas de Giant (2007) baséase na venda de produtos propios, mentres que o 30% é deseño e produción para outras marcas. Nos produtos propios cobre todo o espectro do mercado de bicicletas: montaña, cidade, comepetición, encartables, eléctricas, estáticas etc. Distribúe produtos a máis de cincuenta países (10.502 tendas en xuño de 2007), e en 25 ten sede e está establecido como compañía.

Mentres que en 2000 producía 2,5 millóns de bicicletas ao ano, en 2007 as dúas vendas superaban xa os cinco millóns de bicicletas anuais, e obtivo un beneficio global de 820 millóns de dólares. Dobrar a produción foi posible sobre todo grazas á súa entrada no mercado chinés, cunha factoría que se dedica á produción de bicicletas no treito barato, mentres que o treito caro, onde se concentra a innovación, se produce entre Taiwán, Europa e América.

Esponsorización
---------------

Giant esponsoriza dous equipos de ciclismo de nivel internacional, o Global Giant, de montaña, e o Rabobank, de ciclismo en estrada. Tamén patrocina diversos equipos nacionais.

Notas
-----

1. 1 2  World's Foremost Bicycle Maker Aims to "Inspire Adventure Arquivado 26 de marzo de 2009 en Wayback Machine. China Economic News Service, 12.7.2007, consultado o 24.9.2009
2. ↑  Web da empresa, consultado o 24.9.2009
3. ↑  Entrevista a King Liu, *Financial Times*, 24.9.1997, páx. 16
4. ↑  Rabobank team to ride Giant bicycles for the 2009 season, Velonews.com, 26.8.2008, consultado o 24.9.2009

Véxase tamén
------------

### Ligazóns externas

* Web da corporación

|  |  |
| --- | --- |
| Control de autoridades | 
* Wd: Q703557
* WorldCat
* VIAF: 128018718
* BNF: 13949240x
* ISNI: 0000 0001 1146 0094

 |
O **Kotkan Titaanit** é un equipo de hóckey sobre xeo da localidade de Kotka (Finlandia). Actualmente compite na terceira categoría do hóckey sobre xeo finés, a Suomi-sarja. Xoga os seus partidos como local no Ilona Areena, un pavillón con capacidade para 1.958 espectadores.

Historia
--------

O equipo foi fundado o 28 de marzo de 1974. No 2007 conseguiu o ascenso á Mestis, segunda categoría do hóckey sobre xeo finés, categoría na que permaneceu dúas tempadas consecutivas, descendendo posteriormente ata a II-divisioona (cuarta categoría). Na tempada 2011-12 conseguiu novamente o ascenso á terceira categoría, a Suomi-sarja.

Palmarés
--------

* **1 Suomi-sarja:** 2007

Xogadores
---------

### Xogadores destacados

* Devan Dubnyk (B2-júnior)
* Ossi-Petteri Grönholm
* Ossi Louhivaara
* Jari Multanen
* Arto Heiskanen
* Marko Sten
* Mika Iltola
* Pentti Lindegren
* Tony Arima

Notas
-----

1. ↑

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Ligazóns externas

* Sitio web oficial *(en finés)*
Para outras páxinas con títulos homónimos véxase: A Garita.
Garita no baluarte do Castelo de San Sebastián en Vigo.
Unha **garita** é unha caseta onde só cabe unha persoa, utilizada como abrigo polas sentinelas e os vixilantes. En arquitectura militar, consiste nunha pequena torre con troneiras ou seteiras, xeralmente ergueita no ángulo máis saínte do baluarte dunha fortaleza, que serve de abeiro e protección ás sentinelas que resgardan o recinto.

Había garitas nas máis vellas fortificaciones europeas da Idade Media. Disque as primeiras garitas eran de madeira, como os matacáns, e que se colocaban en tempos de guerra.

Na actualidade co mesmo termo coñécese ás entradas de cruzamento fronteirizo internacionais, como a Garita de San Ysidro entre Tijuana (México) e San Diego (Estados Unidos).

Galería de imaxes
-----------------

* Garita no alto da Fortaleza do Castro, Vigo.Garita no alto da Fortaleza do Castro, Vigo.

Notas
-----

1. ↑  Definicións no *Dicionario da Real Academia Galega* e no Portal das Palabras para '**.**

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Garitas defensivas*** |

### Artigos relacionados

* Matacán
* Baluarte
* Seteira

|  |  |
| --- | --- |
| Control de autoridades | 
* Wd: Q729998
* AAT: 300003636

 |
**Garrett Erin Reisman**, nado en Nova Jersey o 10 de febreiro de 1968, é un astronauta estadounidense retirado que formou parte das misións STS-123, STS-124 e STS-132 e foi membro das expedicións 16 e 17 á Estación Espacial Internacional.

Traxectoria
-----------

Reilly graduouse en economía pola Universidade de Pensilvania en 1991, en enxeñaría mecánica pola mesma universidade en 1991, é máster na mesma materia polo Instituto de Tecnoloxía de California en 1992 e ten un doutoramento na mesma materia polo mesmo instituto en 1997.

Foi seleccionado como astronauta pola NASA en xuño de 1998, participando nas misións STS-123, STS-124 e STS-132 e sendo membro das expedicións 16 e 17 á Estación Espacial Internacional. Pasou un total de 107,14 días no espazo.

Notas
-----

1. 1 2 3  Mark Wade (2021). "Reisman, Garrett Erin 'Big G'" (en inglés). Consultado o 25 de xaneiro de 2021.
2. 1 2 3  NASA, ed. (xuño de 2011). "GARRETT E. REISMAN (PH.D.) NASA ASTRONAUT (FORMER)" (PDF) (en inglés). Consultado o 25 de xaneiro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Garrett Reisman***  |

### Outros artigos

* STS-123
* STS-124
* STS-132
* Expedición 16
* Expedición 17
* Estación Espacial Internacional

|  |  |
| --- | --- |
| Control de autoridades | 
* Wd: Q358931
* MGP: 98010
* NASA: reisman
* zbMATH: reisman.g-e

 |
**Leopoldo Peñarroja Torrejón**, nado en La Vall d'Uixó, Castelló, o 24 de xuño de 1954, é un historiador español que conseguiu certa notoriedade en círculos académicos coa publicación da obra *O mozárabe de Valencia*, cuxa controvertida tese principal era a existencia dunha básica continuidade lingüística entre o romance anterior á reconquista (ou *mozárabe*) e o valenciano, o cal non constituiría unha derivación directa do Idioma catalán.

Traxectoria
-----------

É licenciado en Filosofía e Letras pola Universidade de Valencia, doutor en Historia pola Universidade de Zaragoza e Académico da RACV. É membro da Sociedade Española de Lingüística. Desde decembro do 1985 a xuño de 2004 foi membro do Consello Valenciano de Cultura a proposta do Partido Popular e de Unión Valenciana.

Traballou sobre temas relacionados cos mozárabes españois, e máis especificamente sobre as falas destes nos territorios da antiga Coroa de Aragón. É autor de máis dun centenar de artigos de temática histórica e filolóxica, referidos en especial a ámbitos como a Gramática Histórica, a Dialectoloxía mozárabe, a Toponimia valenciana, o Cristianismo primitivo e posislámico e a Valencia mourisca.

|  |  |
| --- | --- |
| Control de autoridades | 
* Wd: Q5973485
* WorldCat
* VIAF: 71410543
* BIBSYS: 90658514
* BNE: XX1078597
* BNF: 120546948
* Dialnet: 52192
* GND: 1056720328
* ISNI: 0000 0000 8150 8359
* LCCN: n85384533
* NTA: 130592951
* SUDOC: 028782038

 |
**Jesús Hermida Cebreiro**, nado en Santiago de Compostela ou Marín o 10 de setembro de 1933, é un antigo atleta, político e dirixente deportivo galego, que chegou a presidir o Comité Olímpico Español.

Traxectoria
-----------

Enxeñeiro pola Universidade Politécnica de Madrid, e licenciado en Dereito, completou a súa formación no campo do turismo. Practicou o atletismo coa Sociedad Gimnástica de Pontevedra, e chegou a campión de España.

Cando se retirou da práctica deportiva activa comezou a súa carreira como dirixente deportivo, primeiro a nivel local e logo a nivel español. Foi presidente do Consello Superior de Deportes e posteriormente (1979) foi escollido secretario de estado para o deporte polo goberno de Adolfo Suárez, posto que mantivo no primeiro goberno de Leopoldo Calvo-Sotelo Bustelo e ata a vitoria electoral do Partido Socialista en 1982. Paralelamente, proseguiu a súa carreira no movemento olímpico, e foi secretario técnico do Comité Olímpico Español e entre 1980 e 1983 presidente desta entidade, posto que simultaneou co de máxima autoridade deportiva no plano político.

Dentro do deporte universitario, foi asesor do Comité executivo da Federación Internacional de Deporte Universitario nos anos setenta, e o encargo de dirixir a Universíada celebrada en México DF en 1977.

### No Partido Popular

Nos anos noventa, xa como militante do Partido Popular, foi designado polo goberno de José María Aznar gobernador civil en Cádiz, posto que ocupou entre 1996 e 1997, e posteriormente en Toledo (1997-2003), baixo a nova denominación de *subdelegado do goberno*. Na actualidade segue a ser membro do Comité Olímpico Español en calidade de expresidente.

|  |  |  |
| --- | --- | --- |
| Predecesor:**Benito Castejón** |  **presidente do COE** 1980-1983 | Sucesor:**Romá Cuyás** |

Galardóns
---------

* Medalla de ouro da Real Orde do Mérito Deportivo

Notas
-----

1. ↑  Enciclopedia Galega Universal, Ir Indo, tomo X, 212
2. ↑  web da Sociedad Gimnástica de Pontevedra
3. ↑  "Consejo de Honor". *Comité Olímpico Español* (en castelán). Arquivado dende o orixinal o 27 de abril de 2007. Consultado o 7 de decembro de 2008.

|  |  |
| --- | --- |
| Control de autoridades | 
* Wd: Q12390863
* WorldCat
* VIAF: 309797725
* ISNI: 0000 0000 8064 9627

 |
Para outras páxinas con títulos homónimos véxase: Instituto Nacional de Estatística.

O **Instituto Nacional de Estadística de España** ou **INE**, é o organismo oficial de España encargado de elaborar estatísticas sobre a demografía, economía, e sociedade españolas.

Historia
--------

Para a obtención de datos de poboación levábanse a cabo *censos*, pero desde 2001 xa non se realiza ningún, dado que a actual normativa obriga aos concellos a levar unha xestión informatizada do seu censo e a unha comunicación mensual dos cambios ocorridos ao Instituto Nacional de Estadística. Isto implica que desde esa data os datos oficiais de poboación elabóranse anualmente mediante un proceso de intercambio de ficheiros entre os concellos e o INE.

Véxase tamén
------------

### Outros artigos

* Instituto Galego de Estatística

### Ligazóns externas

* Páxina web do INE *(en castelán)*.
* Consultas de poboación *(en castelán)*.

|  |  |
| --- | --- |
| Control de autoridades | 
* Wd: Q845937
* WorldCat
* VIAF: 147178870
* BAV: ADV11394831
* BNE: XX253893
* BNF: 119909993
* CANTIC: a10104781
* CiNii: DA03349178
* Dialnet: 255459
* GEC: 0033752
* GND: 119232-2
* GRID: grid.435130.0
* ISNI: 0000 0001 2254 4402
* LCCN: n79054104
* MAG: 1293130351
* NLA: 36542964
* PTBNP: 131965
* SUDOC: 027982920

 |
**Jesús Eugenio Pérez Pérez**, nado na Cañiza o 25 de decembro de 1886 e finado en Vigo o 31 de outubro de 1936, foi un mestre e político galego.

Traxectoria
-----------

Mestre da parroquia das Achas. Militante do PSOE. Na folga xeral revolucionaria de 1934 foi detido e estivo 15 días preso. Co golpe de Estado do 18 de xullo de 1936 foi detido na Cañiza. Trasladado á prisión de Vigo, foi xulgado en consello de guerra por rebelión militar con María Gómez González, Antonio Mojón Vázquez, Tirso Gómez Freijido e Justo Moure Giráldez. Condenado a pena de morte, foi executado, ás 16 horas do 31 de outubro de 1936, nas inmediacións do castelo do Castro.

Notas
-----

1. ↑  *Primer escalafón de maestros de escuelas nacionales existentes en 31 de diciembre de 1933*. Madrid: Ministerio de Instrucción Pública y Bellas Artes. 1934. p. 10.
2. ↑  *El Pueblo Gallego*, 1-11-1936, p. 10.

Véxase tamén
------------

### Ligazóns externas

* Cañiza Republicana
* 

* Jesús Eugenio Pérez Pérez na páxina web *Nomes e Voces*.
August Pi i Sunyer (Barcelona 1879 - México 1965 ), fisiólogo e político catalán que lle dá nome ao IDIBAPS
O **Instituto de Investigacións Biomédicas Augusto Pi i Sunyer** (**IDIBAPS**), creado en 1996, é un dos motores da investigación biomédica en Cataluña. Nel traballa persoal investigador básico e clínico para achegar unha resposta, a través da investigación científica, aos principais retos da biomedicina moderna.

O IDIBAPS está formado polo Hospital Clínico de Barcelona, a Facultade de Medicina da Universidade de Barcelona e o Instituto de Investigacións Biomédicas de Barcelona, do Centro Superior de Investigacións Científicas, e o seu obxectivo é acadar un modelo de investigación que permita un traspaso rápido das novas descubertas á práctica clínica. As iniciativas divulgativas que lidera e as súas frecuentes aparicións nos medios de comunicación reforzan o impacto do alta número de publicacións científicas do seu persoal investigador. En 2009 gañou un dos premios Narcís Monturiol.

Notas
-----

1. ↑  *Institut d'Investigacions Biomèdiques August Pi i Sunyer (IDIBAPS)*. Universitat de Barcelona. *(en catalán)*
2. ↑  *Concessió de la Medalla i Placa Narcís Monturiol 2009* Arquivado 04 de marzo de 2016 en Wayback Machine.. Generalitat de Catalunya. *(en catalán)*

Véxase tamén
------------

### Ligazóns externas

* Sitio web do IDIBAPS.
* Programa de inmunoloxía do IDIBAPS.

|  |  |
| --- | --- |
| Control de autoridades | 
* Wd: Q25422555
* WorldCat
* VIAF: 134344383
* BNE: XX83760
* GRID: grid.10403.36
* ISNI: 0000 0000 9177 1775

 |
**Jesús Fernández Suárez**, nado en Pontevedra cara a 1854 e finado en Santiago de Compostela o 24 de xuño de 1930, foi un avogado e xornalista galego.

Biografía
---------

Estudou no seminario de Tui, onde cursou o grao de Teoloxía. Abandonou a carreira eclesiástica para estudar Dereito na Universidade de Santiago de Compostela, onde foi compañeiro de estudos de Juan Vázquez de Mella, o Marqués de Figueroa, Juan Barcia Caballero, Alfredo Brañas, José González Salgado, Antonio Toledo Quintela e outros. Con eles figurou na Juventud Católica.

Desde 1880 ata a súa morte foi o notario de Santiago de Compostela, labor que compatibilizou co xornalismo. Escribiu nos periódicos tradicionalistas santiagueses *El Pensamiento Galaico* e *El Pensamiento Gallego*, primeiro con Vázquez de Mella e despois con Mariano Jamardo e Ramón Gallego, destacando como polemista e dando mostras do seu entusiasmo pola causa carlista, que defendeu toda a súa vida. Asinaba co pseudónimo **Franco Leal**. Colaborou tamén noutros periódicos e revistas de España, como o diario madrileño *El Correo Español*, órgano da Comuñón Tradicionalista.

En Santiago tamén mantivo xunto con Mella e Jamardo institucións como o Ateneo de León XIII e outros periódicos como *El Libredón* e a revista *Galicia Católica*. En 1889 formou parte da Asociación Regionalista Gallega, constituída baixo a presidencia de Manuel Murguía.

Os concellos e deputacións de Galicia solicitaron para el a Medalla do Traballo, pero faleceu antes de que se rematase a tramitación do expediente. Formou parte do Padroado do Reformatorio de Menores de Santiago como secretario.

Vida persoal
------------

Estivo casado con Luisa Nóvoa Álvarez, con quen tivo oito fillos.

Notas
-----

1. ↑  "Certificado de defunción de Jesús Fernández Suárez". *Rexistro Civil de Santiago*. 25 de xuño de 1930.
2. 1 2 3  "Muertos prestigiosos". *Vida gallega*: 43. 10 de xullo de 1930.
3. 1 2 3  "D. Jesús Fernández Suárez". *El Eco de Santiago*: 1. 25 de xuño de 1930.
4. 1 2  "Don Jesús Fernández Suárez". *El Compostelano*: 3. 24 de xuño de 1930. Arquivado dende o orixinal o 13 de febreiro de 2017. Consultado o 21 de abril de 2018.
5. ↑  Rodríguez Iglesias, Francisco; Pérez Negreira, María del Mar (1991). *Galicia. Historia. Tomo VII. Historia Contemporánea. Política (Siglo XIX)*. Hércules de Ediciones. p. 470.
6. ↑  Rodríguez Iglesias, Francisco; Pérez Negreira, María del Mar (1991). *Galicia. Historia. Tomo VII. Historia Contemporánea. Política (Siglo XIX)*. Hércules de Ediciones. p. 473.
7. ↑  "Esquela de Jesús Fernández Suárez". *El Compostelano*: 2. 25 de xuño de 1930. Arquivado dende o orixinal o 13 de febreiro de 2017. Consultado o 21 de abril de 2018.

|  |  |
| --- | --- |
| Control de autoridades | 
* Wd: Q28753661
* BNE: XX1268584

 |
A **hidrodinámica** estuda a dinámica de fluídos non compresibles. Por extensión, dinámica de fluídos.

As ecuacións que describen a dinámica destes fluídos son as ecuacións de Navier-Stokes. Son a expresión matemática da conservación de masa e de cantidade de movemento.

No caso de fluídos non viscosos, tamén chamados fluídos coloidais, redúcense ás ecuacións de Euler.

Daniel Bernoulli foi un matemático que realizou estudos de dinámica.

Véxase tamén
------------

### Outros artigos

* Cavitación
* Golpe de ariete

---

|  |  |
| --- | --- |
|  |  *Este artigo sobre física é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q12016129
* BNCF: 28538
* BNE: XX4659819
* BNF: 119520549
* EBID: ID
* LCCN: sh85063393
* PSH: 2997

 |

|  |  |
| --- | --- |
| Identificadores | 
* MeSH: D057446

 |
Un composto **hidrófilo** ou **hidrofílico** (do grego amor á auga ou afinidade pola auga) é unha substancia que pode establecer enlaces de hidróxeno coa auga, e tende a disolverse facilmente en auga (ou noutras substancias polares).

A auga contén un átomo moi electronegativo, o osíxeno, que retén en certa medida os electróns que comparte co hidróxeno no enlace covalente, creando un desequilibrio de cargas e orixinando unhas débiles cargas eléctricas parciais, que son negativas (δ-) no osíxeno, e positivas (δ+) no hidróxeno, polo que é unha molécula neutra dipolar. As substancias hidrofílicas teñen carga eléctrica ou grupos químicos polares neutros (con átomos electronegativos) nos que se forman tamén cargas parciais, polo que poden establecer pontes de hidróxeno coas moléculas de auga, o que facilita a súa solubilidade. As moléculas hidrofílicas tamén se chaman **polares**.

As substancias hidrófilas absorben moita auga.

Cando unha substancia con carga total ou parcial negativa se disolve en auga, as moléculas de auga rodéana pola zona onde están os seus hidróxenos (con δ+). Cando a molécula ten carga total ou parcial positiva, as moléculas de auga rodéana pola zona do osíxeno (con δ-). Esta auga que rodea as moléculas hidrófilas disolvidas denomínase auga de solvatación.

Ión sodio solvatado.
Hai moléculas que teñen unha parte hidrófila e outra hidrófoba e que reciben o nome de anfipáticas, por exemplo os xabóns. As moléculas anfipáticas disólvense en auga formando micelas, que son esferas nas que a parte hidrófila das moléculas está no exterior e a hidrófoba no interior.

Unha regra aproximada para determinar a hidrofilidade dunha molécula orgánica é que a solubilidade da molécula en auga sexa de máis do 1% en masa, ou se hai polo menos un grupo hidrófilo neutro por cada 5 carbonos, ou polo menos un grupo hidrófilo cargado electricamente por cada 7 carbonos.

Outros usos do termo hidrófilo
------------------------------

En Bioloxía un vexetal hidrófilo (ou vexetación hidrófila) é aquel que tende a vivir en zonas con moita auga. A polinización hidrófila é aquela na que o pole chega á planta flotando na auga.

Notas
-----

1. ↑  definition of hydrophilic and hydrophilicity Arquivado 19 de febreiro de 2012 en Wayback Machine. from: IUPAC. Compendium of Chemical Terminology, 2nd ed. (the "Gold Book"). Compiled by A. D. McNaught and A. Wilkinson. Blackwell Scientific Publications, Oxford (1997). XML on-line corrected version:  (2006-) created by M. Nic, J. Jirat, B. Kosata; updates compiled by A. Jenkins. ISBN 0-9678550-9-8. doi:10.1351/goldbook.
2. ↑  Merriam-Webster dictionary
3. ↑  Medical Chemistry Compendium. By Anders Overgaard Pedersen and Henning Nielsen. Aarhus University. 2008

Véxase tamén
------------

### Outros artigos

* Hidrófobo
* Anfipático

|  |  |
| --- | --- |
| Control de autoridades | 
* Wd: Q192197
* EBID: ID
* MAG: 85040856

 |
A glicirricina é un glicósido de sabor doce.
A **glizirrizina** ou **glicirricina** é un edulcorante obtido da planta da regalicia (*Glyzyrrhiza glabra*).

Quimicamente a glicirricina é un glicósido saponínico triterpenoide do ácido glicirrícico (ou glicirrícínico). Cando sofre hidrólise, este glicósido perde o seu sabor doce e convértese na aglicona ácido glicirretínico e dúas moléculas do glicido ácido glicurónico. A forma ácida non é moi hidrosoluble, pero o seu sal amónico é soluble en auga a pHs maiores de 4,5.

Non se permite o seu uso como aditivo alimentario aínda que a regalicia si que se utiliza na industria alimentaria como ingrediente de doces ou bebidas.

O consumo excesivo pode ocasionar unha serie de trastornos, como hipocalcemia, hipertensión e ademais retención de sodio e trastornos do electrocardiograma. Para evitar o risco, os alimentos nos que se engade deben indicalo na etiqueta mediante a lenda: "*Contén regalicia: as persoas que padezan hipertensión deben evitar un consumo excesivo*", a menos que o termo *regalicia* estea mencionado na lista de ingredientes ou na denominación do produto .

Notas
-----

1. ↑  Saponin Glycosides Arquivado 26 de xaneiro de 2021 en Wayback Machine. by Georges-Louis Friedli, URL accessed Dec 2007.
2. ↑  Directiva 2008/5/CE da Comisión, de 30 de xaneiro de 2008, relativa á indicación na etiquetaxe de determinados produtos alimenticios doutras mencións obrigatorias distintas das previstas na Directiva 2000/13/CE (DOUE nº 27, de 31.01.2008).

|  |  |
| --- | --- |
| Control de autoridades | 
* Wd: Q418705
* EBID: ID
* MAG: 2776332754

 |

|  |  |
| --- | --- |
| Identificadores | 
* ATC: A05BA08
* CAS: 1405-86-3
* ChEBI: 15939
* ChEMBL: CHEMBL441687
* ChemSpider: 14263
* DrugBank: 13751
* DTXSID: DTXSID8047006
* E: E958
* ECHA: 100.014.350
* HMDB: HMDB0029843
* IUPHAR: 4688
* KEGG: C02284
* PubChem: 14982
* RxNorm: 26143
* UNII: 6FO62043WK

 |
A **III Asemblea Agraria de Galicia** celebrouse en Monforte de Lemos o 13 e 15 de agosto de 1911.

Historia e características
--------------------------

Estivo presidida por Rodrigo Sanz, formando a mesa Ambrosio Landeira da sociedade de Serantes, pola Coruña, Adolfo Ortigueira da sociedade de Lérez, por Pontevedra, Manuel Vázquez do Carballiño, por Ourense, e Juan Méndez Fernández, sacerdote, do Sindicato Agrícola do Páramo, por Lugo, e como secretarios actuaron Santiago Casares Quiroga e Victoriano Rodríguez Gómez. Participaron 89 sociedades, 9 periódicos e 8 entidades oficiais. Renunciouse á creación dunha federación galega, que fora unha proposta da anterior Asemblea, e insistiuse na organización de sociedades comarcais.

Notas
-----

1. ↑  *La Región*, 17-8-1911, p. 1.
2. ↑  *Diario de Galicia*, 19-8-1911, p. 1-2.

Véxase tamén
------------

### Outros artigos

* II Asemblea Agraria de Galicia
* IV Asemblea Agraria de Galicia

| * v
* c
* e
Asembleas agrarias |
| --- |
| 
**I** - Monforte (1908)   •  
**II** - Monforte (1910)   •  
**III** - Monforte (1911)   •  
**IV** - Ribadavia (1912)   •  
**V** - Ribadavia (1913)   •  
**VI** - Redondela (1915)   •  
**VII** - A Coruña (1919)
 |
Succinato-coencima Q redutase ou complexo II.
Os **grupos prostéticos** son compoñentes non formados por aminoácidos, que están fortemente unidos a certas proteínas, xeralmente de modo covalente. O conxunto formado polo grupo prostético e a parte formada por aminoácidos constitúe a proteína completa, chamada heteroproteína. Un exemplo de heteroproteína é a mioglobina, na cal o grupo prostético é un grupo hemo. Moitas proteínas con grupo prostético son encimas, e neles o grupo prostético funciona como un cofactor necesario para que o encima realice a súa catálise. Un exemplo de encima deste tipo é a piruvato carboxilase, cuxo grupo prostético é a biotina.

Cando a unión do cofactor (orgánico ou inorgánico) non é forte nin permanente durante toda a catálise non debe considerarse como grupo prostético.

Porén, un mesmo cofactor pode estar fortemente unido nuns encimas e feblemente unido noutros. Por exemplo, o coencima pirofosfato de tiamina (TPP) está fortemente unido na transcetolase ou na piruvato descarboxilase, pero a súa unión é menos forte na piruvato deshidroxenase.

Véxase tamén
------------

### Outros artigos

* Coencima
* Cofactor
* Metaloproteína

### Ligazóns externas

* de Bolster, M.W.G. (1997). www.chem.qmul.ac.uk, ed. "*Glossary of Terms Used in Bioinorganic Chemistry. IUPAC recommendations 1997*". Arquivado dende o orixinal o 16/10/2011. Consultado o 26/04/2011.  *(en inglés)*

|  |  |
| --- | --- |
| Control de autoridades | 
* Wd: Q1982167
* BRE: 3168623
* EBID: ID

 |

|  |  |
| --- | --- |
| Identificadores | 
* ChEBI: 26348

 |
**Jeremy Seewer**, nado en Bülach o 18 de xullo de 1994, é un piloto suízo de motocrós. Foi catro veces subcampión do mundo de motocrós, dúas delas en MX2 (2016 e 2017) e outras dúas na categoría raíña, MXGP (2019 e 2020).

Carreira
--------

### Inicios

Fillo de Roger Seewer, antigo campión suízo de motocrós, comezou a practicar dito deporte no 2001, cunha moto de 50 cc. Aos nove anos disputou a súa primeira competición e no 2006 proclamouse campión suízo de 65cc. Volveu ser campión suízo no 2008 en 85cc, e posteriormente pasou a competir na categoría de 125cc, entrando no campionato europeo de 125cc en 2011 con Suzuki. Subiu ao podio dúas veces ese ano e terminou terceiro na clasificación final. Tamén participou nunha carreira do Campionato de Europa MX2, quedando entre os dez primeiros e no Motocrós das Nacións.

### Campionato de Europa de MX2

En 2012 pasou ao campionato europeo de MX2, onde conseguiu un podio, pero perdeu dous Grandes Premios por unha lesión. Con todo, conseguiu o quinto posto na clasificación final. Ese mesmo ano fixo a súa primeira aparición no Campionato Mundial de Motocross de MX2 e conseguiu inmediatamente os seus primeiros puntos. Correu no Campionato de Europa MX2 en 2013, acabando subcampión por detrás do seu compatriota Valentín Guillod. Participou ademais en catro Grandes Premios do Mundial, quedando no posto 27 na clasificación final. 

### Campionato Mundial de MX2

En 2014 converteuse definitivamente en piloto do Campionato Mundial de MX2. Conseguiu puntuar en todas as carreiras do campionato, unha regularidade que se viu recompensada cun décimo posto na clasificación final. En 2015 subiu tres veces ao podio e acabou quinto na clasificación final. No 2016 foi subcampión do mundo de MX2, superado só por Jeffrey Herlings, e reptiu subcampionato no 2017, por detrás esta vez de Pauls Jonass, logrando ademais as súas primeiras vitorias en Grandes Premios, ao gañar cinco deles.

### Campionato Mundial de MXGP

En 2018 pasou a competir na máxima categoría do Mundial, MXGP, co equipo oficial de Yamaha, e na tempada 2019 conseguiu o subcampionato por detrás de Tim Gajser, mesmo resultado que no 2020, no que logrou a súa primeira vitoria na máxima categoría, no Gran Premio da Lombardía.

Notas
-----

1. 1 2 3 4  "Jeremy Seewer" (en francés). Consultado o 7 de setembro de 2021.
2. ↑  "Yamaha se hace con los servicios de Jeremy Seewer hasta 2019" (en castelán). 19 de decembro de 2017. Consultado o 7 de setembro de 2021.
3. ↑  "Seewer termina subcampeón la temporada 2019 de MXGP" (en castelán). 15 de setembro de 2019. Consultado o 7 de setembro de 2021.
4. ↑  "Jeremy Seewer gana su primer MXGP en Lombardía aprovechando la sanción a Jorge Prado, quien acabó tercero" (en castelán). 28 de setembro de 2020. Consultado o 7 de setembro de 2021.

Véxase tamén
------------

### Ligazóns externas

* Datos do piloto no sitio web oficial do Campionato Mundial de Motocrós *(en inglés)*.

|  |  |
| --- | --- |
| Control de autoridades | 
* Wd: Q19943010
* Munzinger: 01000010465

 |